**Språkvask:** Teksten i denne artikkelen kan ha behov for språkvask for å oppnå en høyere standard. Om du leser gjennom og korrigerer der nødvendig, kan du gjerne deretter fjerne denne malen.

**Shéyaa Bin Abraham-Joseph** (født 1992), kjent under artistnavnet **21 Savage**, er en britiskfødt rapper fra Atlanta i Georgia i USA.

Han ble født den 22. oktober 1992 i London i Storbritannia og flyttet til Atlanta med moren hans da han var syv år gammel. Han fikk sitt gjennombrudd i 2016 da han ga ut EP-en *Savage Mode* sammen med produsenten Metro Boomin. To av singlene derfra; «X» (med Future) og «No Heart» havnet innenfor topp 40 på Billboard Hot 100, og var i tillegg gjesteartist på Drakes låt «Sneakin’», før han signerte platekontrakt med Epic Records i januar 2017.

7. juli 2017 ga han ut sitt debutalbum *Issa Album*, som oppnådde andreplass på Billboard 200 og 21. plass på Topplista i Norge. Singelen «Bank Account» fra det albumet oppnådde tolvteplass på Hot 100. Han var med på Post Malones låt «Rockstar» som ble utgitt høsten 2017, som toppet hitlistene i flere land, inkludert USA, Storbritannia, Sverige, Norge, Danmark og Finland. Senere samme år ga han ut samarbeidsalbumet *Without Warning* sammen med Offset fra Migos og Metro Boomin.

21. desember 2018 ga han ut sitt andre studioalbum *I Am > I Was*, som ble hans første nummer én-album i USA, og oppnådde også syvendeplass i Norge. Den produserte også hitsingelen «A Lot» (med J. Cole), som vant en Grammy-pris for beste raplåt i 2020. 2. oktober 2020 ga han og Metro Boomin ut nok et samarbeidsalbum; *Savage Mode II*, som er en oppfølger til EP-en fra 2016. Den toppet albumlista i USA og havnet på tredjeplass i Norge. Låtene «Runnin’» og «Mr. Right Now» (med Drake) havnet begge innenfor topp 10 i USA.

I juni 2022 var han med på Drakes låt «Jimmy Cooks» fra hans syvende studioalbum *Honestly, Nevermind*, som debuterte på førsteplass i USA, og ble 21 Savages andre nummer én-singel der. 4. november ga han og Drake ut et felles studioalbum med navnet *Her Loss*, som toppet albumlistene i USA, Canada, Storbritannia og Norge.

3. februar 2019 ble 21 Savage arrestert av U.S. Immigration and Customs Enforcement (ICE) etter at det ble kjent at han har vært britisk statsborger som entret USA i juli 2005 og dermed oppholdte han seg på et utløpt H-4-visum ulovlig etter 2006. Han ble løslatt på kausjon 13. februar i påvente av utfallet av et utleveringsmøte som ble planlagt 9. april det året, som senere ble utsatt på ubestemt tid. Samtidig hevdet advokatene hans at 21 Savage oppholdte seg lovlig i USA i flere år før nevnte visum ble utstedt i 2005.

Diskografi
----------

### Studioalbum

* *Issa Album* (2017)
* *I Am > I Was* (2018)
* *American Dream* (2024)

### Felles studioalbum

* *Without Warning* (med Offset og Metro Boomin) (2017)
* *Savage Mode II* (med Metro Boomin) (2020)
* *Her Loss* (med Drake) (2022)

### EP-er

* *Free Guwop* (med Sonny Digital) (2015)
* *Savage Mode* (med Metro Boomin) (2016)
* *Spiral: From the Book of Saw Soundtrack* (2021)

### Mixtapes

* *The Slaughter Tape* (2015)
* *Slaughter King* (2015)

Referanser
----------

1. ↑   Nederlandse Top 40, oppført som 22 Savage, Nederlandse Top 40 artist ID 22-savage, besøkt 9. oktober 2017[Hentet fra Wikidata]
2. ↑   georgia.arrests.org, besøkt 11. mars 2017[Hentet fra Wikidata]
3. ↑   www.standard.co.uk, besøkt 4. februar 2019[Hentet fra Wikidata]
4. ↑   www.dailymail.co.uk, besøkt 5. februar 2019, «"Name and surname: Shéyaa Bin ABRAHAM"»[Hentet fra Wikidata]
5. ↑   Tsjekkias nasjonale autoritetsdatabase, NKC-identifikator pag20201084680, besøkt 29. januar 2023[Hentet fra Wikidata]
6. ↑   www.nme.com[Hentet fra Wikidata]
7. ↑   www.revolt.tv[Hentet fra Wikidata]
8. ↑   www.complex.com[Hentet fra Wikidata]
9. ↑  J. Cole var kun med som gjesteartist på strømme- og digitalutgavene av albumet, men hans bidrag på sangen ble lagt til på senere CD-opplag.
10. ↑  «ICE arrests rapper 21 Savage, says he's illegally present in US» **(engelsk)**. CNN. 3. februar 2019. Besøkt 1. desember 2022.
11. ↑  «21 Savage's Immigration Case Has Mobilized the Music Community. Here's Everything to Know». Time. 9. februar 2019. Besøkt 1. desember 2022.

Eksterne lenker
---------------

* (en) Offisielt nettsted Rediger på Wikidata

* (en) Offisielt nettsted Rediger på Wikidata

* (en) 21 Savage – kategori av bilder, video eller lyd på Commons Rediger på Wikidata
* (en) 21 Savage på Internet Movie Database Rediger på Wikidata

* (en) 21 Savage hos The Movie Database Rediger på Wikidata
* (en) 21 Savage på Apple Music Rediger på Wikidata

* (en) 21 Savage på Discogs Rediger på Wikidata

* (en) 21 Savage på Discogs Rediger på Wikidata

* (en) 21 Savage på MusicBrainz Rediger på Wikidata

* (en) 21 Savage på SoundCloud Rediger på Wikidata

* (en) 21 Savage på SoundCloud Rediger på Wikidata

* (en) 21 Savage på Spotify Rediger på Wikidata

* (en) 21 Savage på Songkick Rediger på Wikidata

* (en) 21 Savage på Last.fm Rediger på Wikidata

* (en) 21 Savage på Genius — sangtekster Rediger på Wikidata
* (en) 21 Savage på Twitter Rediger på Wikidata

* (en) 21 Savage på Facebook Rediger på Wikidata

* (en) 21 Savage på Instagram Rediger på Wikidata

* (en) 21 Savage på YouTube Rediger på Wikidata

* (en) 21 Savage på TikTok Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** NKC **·** BBC Things **·** MusicBrainz **·** Discogs **·** Discogs **·** AllMusic
 |